
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	12 aprilie 2011

	Nr.
	27/45


RAPORT  SUPLIMENTAR
asupra proiectului de Lege privind respingerea Ordonanţei de urgenţă a Guvernului nr. 86/2010 pentru modificarea şi completarea Ordonanţei de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi unele facilităţi acordate populaţiei pentru plata energiei termice
În temeiul art.70  din Regulamentul Camerei Deputaţilor, republicat, proiectul de Lege privind respingerea Ordonanţei de urgenţă a Guvernului nr. 86/2010 pentru modificarea şi completarea Ordonanţei de urgenţă a Guvernului nr. 5/2003 privind acordarea de ajutoare pentru încălzirea locuinţei, precum şi unele facilităţi acordate populaţiei pentru plata energiei termice  a fost retrimis Comisiei pentru muncă şi protecţie socială în vederea întocmirii unui raport suplimentar, cu adresa nr. PLx 680 din 16 februarie 2011. 

În urma rediscutării în şedinţa din 5 aprilie 2011, Comisia a hotărât, cu majoritate de voturi (5 voturi împotrivă şi o abţinere), menţinerea soluţiei iniţiale, de adoptare cu amendamente a proiectului de Lege privind respingerea Ordonanţei de urgenţă a Guvernului nr. 86/2010 pentru modificarea şi completarea Ordonanţei de urgenţă a Guvernului nr. 5/2003 privind acordarea de ajutoare pentru încălzirea locuinţei,precum  şi unele facilităţi acordate populaţiei pentru plata energiei termice, soluţie exprimată în raportul Comisiei pentru muncă şi protecţie socială, nr.27/735 din 8 februarie 2011. 
Prin conţinutul său normativ, proiectul de lege face parte din categoria legilor ordinare. 

În conformitate cu prevederile art.55 din Regulamentul Camerei Deputaţilor, la dezbateri au participat, din partea Ministerului Muncii, Familiei şi Protecţiei Sociale, domnul Ioan Nelu Botiş - ministru şi doamna Mihaela Grecu - director.
La lucrările comisiei au fost prezenţi 26 de deputaţi, din totalul de 27 membri ai comisiei.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Victor Paul Dobre


Adrian Solomon 

Întocmit,
Expert parlamentar Monica Rallu Curta

